מייק מחפש דרכים להרוויח יותר כסף על-מנת לסייע כלכלית לסטייסי וקיילי. הוא משמש שומר ראש עבור פרייס בעסקה בה פרייס מוכר לנאצ'ו גלולות שגנב.
ג'ימי מציע לקים לעזוב את HHM ולהצטרף אליו, אך היא מסרבת. הקטלמנים עוזבים את HHM לאחר שלא קיבלו עסקת טיעון שתשאיר את קרייג מחוץ לכלא, והם פונים לג'ימי. הוא מסרב, מחזיר להם את הכסף שנתנו לו ומשכנע אותם לחזור ל-HHM ולקבל את עסקת הטיעון.
ג'ימי מגלה כי אחד מבתי האבות של לקוחותיו, "Sandpiper", גובה מהשוהים בו כספים רבים שלא כחוק. הוא פונה לצ'אק ויחד הם בונים את התיק המשפטי נגד בית האבות. צ'אק מבין שהתיק ידרוש משאבים רבים ומציע להעביר את התיק אל HHM תמורת אחוזים מדמי התביעה. ג'ימי רוצה להתקבל בנוסף כעו"ד ב-HHM. הווארד מתנגד ובהמשך מתגלה כי צ'אק הוא שפעל מאחורי הקלעים למנוע את קבלתו של ג'ימי ל-HHM.
ג'ימי מסדיר עם הווארד את הטיפול בצ'אק וחוזר לשיקגו. הוא פוגש את חברו להונאות מרקו, והשניים מבצעים הונאות במשך שבוע, עד אשר מרקו נפטר מהתקף לב. ג'ימי מקבל הצעת עבודה ממשרד עורכי דין בניו מקסיקו. הוא רומז למייק על כוונתו לשוב ולפעול כעבריין.
עונה שנייה.
ג'ימי מסרב להצעת עבודה במשרד עורכי הדין "דייוויס ומיין". קים מתעמתת איתו, אך הוא נחוש בדעתו ומשכנע אותה לשתף עמו פעולה בתרגיל נוכלות. קים נלהבת מהחוויה ומבלה את הלילה עם ג'ימי. לבסוף, ג'ימי מחליט לקבל בכל זאת את המשרה בדייוויס ומיין.
פרייס מוותר על שירותיו של מייק, מאחר שלטענתו אינו זקוק עוד לשומר ראש. נאצ'ו מנצל זאת על מנת להשיג את פרטיו האישיים של פרייס ופורץ לביתו. השוטרים מאתרים בדירתו של פרייס חלל מאחורי הספה וחושדים בו. מייק מזהיר את פרייס מפני המשטרה ומציע למצוא עבורו את קלפי הבייסבול. מייק משכנע את נאצ'ו להחזיר את הקלפים. ג'ימי מייצג את פרייס במשטרה ומספר שהחלל בדירתו של פרייס הוא מקום מחבוא לסרטוני וידאו מביכים של פרייס המערב פטישיזם הקשור בעוגות, ואף מצלם סרט וידאו של פרייס כראייה. קים מגנה את ג'ימי על זיוף הראיות ומבקשת לא לשמוע יותר על מעשים דומים.
ג'ימי משחד נהג אוטובוס המסיע דיירים של "Sandpiper" ומשיג 24 לקוחות חדשים. צ'אק חושד בשידול לקוחות. קים מפצירה בג'ימי לפעול בדרכים חוקיות, מאחר שהיא המליצה עליו לדייוויס &amp; מיין ולכן גם היא מושפעת מפעולותיו. ג'ימי מצלם פרסומת טלוויזיה ללא אישור של ראשי דייוויס &amp; מיין, והפרסומת זוכה להצלחה. קליף מיין זועם על ג'ימי, ועובדת בשם ארין נשלחת לפקח עליו. צ'אק והאוורד נוזפים בקים על שלא יידעה אותם על הפרסומת של ג'ימי, ומורידים אותה לתפקיד זוטר.
מייק עוזר לסטייסי לעבור לשכונה יקרה יותר. הוא מתבקש על ידי נאצ'ו לחסל עבורו את טוקו. הוא מסרב ומציע לגרום לטוקו לתקוף אותו. טוקו נעצר לאחר תקיפת מייק ומואשם בתקיפה באיומים ובהחזקת נשק. דודו של טוקו, הקטור סלמנקה, מבקש ממייק לשנות את גרסתו ולטעון שהאקדח של טוקו שייך למייק עצמו, על מנת להפחית את תקופת מאסרו של טוקו, ומציע למייק 5,000 דולר בתמורה. מייק מסרב להצעתו של הקטור ומקבל איומים על חיי נכדתו קיילי. לבסוף הוא מסכים לעסקה, אך דורש לקבל 50,000 דולר. הוא נותן לנאצ'ו 25,000 דולר מתוכם, מאחר שכשל בחלקו בעסקה הקודמת.
קים מצליחה להשיג את בנק "מסה ורדה" בתקווה לחזור לתפקידה הקודם, אולם האוורד מחליט להשאיר אותה בסקירת מסמכים. צ'אק מסייע לה לשוב לתפקידה. היא מקבלת הצעת עבודה משווייקהרט &amp; קוקלי, ויוזמת תרגיל נוכלות נוסף עם ג'ימי.
ג'ימי מביא לפיטוריו מדייוויס &amp; מיין, ומציע לקים להיות שותפה שלו במשרד עורכי דין משלהם. קים מסרבת וג'ימי ומציעה שהשניים יחלקו מבנה משותף, אך ינהלו שני משרדים עצמאים. ג'ימי מסכים. קים מודיעה להאוורד על התפטרותה ומצליחה לקחת איתה בנק מסה ורדה כלקוח. צ'אק נפגש עם מסה ורדה ומצליח להשאיר אותם ב-HHM, אך מתמוטט לאחר הפגישה בשל החשיפה לחשמל.
ג'ימי מצלם פרסומת עבור שירותי עריכת דין לאזרחים ותיקים. ג'ימי מבקר את צ'אק ומחבל במסמכים של מסה ורדה הנמצאים בביתו של צ'אק.
מייק שודד משאית של הקרטל ובה רבע מיליון דולר. נאצ'ו מגלה למייק כי עובר אורח תמים שחרר את נהג המשאית ולאחר מכן נרצח בהוראת הקטור. מייק רוכש רובה צלפים ומתכוון להרוג את הקטור, אך נאצ'ו נעמד לפני הקטור ומונע ממייק לירות. מייק מגלה פתק על שמשת מכוניתו עם המילה "Don't".
הטעות במסמכים שצ'אק הגיש מתגלה ומסה ורדה מחליטים לעבור לקים. צ'אק מאשים את ג'ימי בחבלה בתיק. קים מצדדת בג'ימי ואומרת כי יחסו של צ'אק ג'ימי הפך אותו למי שהוא. ג'ימי משחד את הפקיד בחנות הצילום בתמורה לשתיקתו. צ'אק מגיע למקום זמן קצר לאחר מכן ומאבד את הכרתו כתוצאה מהחשיפה לחשמל. ג'ימי צופה במתרחש בסתר, יוצא אל חנות הצילום כדי להצילו.
צ'אק נאלץ לעבור סריקת CT, בה מתברר כי הוא בריא פיזית. האוורד מבשר לג'ימי שצ'אק התפטר מ-HHM, וג'ימי מוצא אותו בביתו מכסה בנייר כסף את הקירות, הרצפה והתקרה. צ'אק טוען שהקירות החשופים תרמו לחשיפת יתר לחשמל, הובילו להתדרדרות ביכולותיו השכליות וגרמו לו לטעות במסמכים של מסה ורדה. ג'ימי חש אשמה ומתוודה בפניו על זיוף המסמכים. צ'אק מקליט את השיחה באמצעות רשמקול שהחביא.
עונה שלישית.
ג'ימי, תחת זהותו של ג'ין מנהל הסינבון בנברסקה, רואה גנב צעיר מתחבא בתא צילום קטן בקניון. הוא מסגיר אותו אך מפציר בו להשיג עורך דין. לאחר מכן הוא חוזר לעבודה ומתעלף.
צ'אק רוקם תוכנית אשר תביא את הקלטת לידיעתו של ג'ימי ותוביל את השניים לעימות במטרה להפלילו בפשע חמור יותר שיביא לביטול רישוי הדין שלו. לאחר שג'ימי מגלה על הקלטת הוא פורץ לביתו של אחיו צ'אק והורס את הקלטת. צ'אק מגיש תלונה למשטרה וג'ימי נעצר על פריצה, תקיפה והשמדת רכוש. ג'ימי מסכים לעסקת טיעון ובמקביל לשכת עורכי הדין דנה בשלילת רישיונו. ג'ימי נידון להשעייה למשך שנה בלבד, לאחר שהוא מצליח להראות כי צ'אק מעורער בנפשו וכי מחלתו היא נפשית (הוא מניח סוללת טלפון נייד טעונה בכיסו ומוכיח שצ'אק אינו סובל מרגישות לקרינה).
קים שמקבלת על עצמה תיק נוסף עוברת תאונת דרכים לאחר שהתישה את עצמה בעבודה. ג'ימי משכנע את הקשישים בבית האבות להתפשר בתיק באמצעות מניפולציה, ויוצר איבה בין הקשישים. אך מצפונו מייסר אותו והוא מחליט להתוודות, במחיר חיסול קריירת עריכת הדין שלו לגיל המבוגר. ג'ימי וקים עוזבים את משרדם הפרטי כדי לחסוך בעלויות.
ג'ימי שמתחיל לעסוק ביצירת פרסומות, מגלה כי חברת הביטוח תעלה לו את הפרמיות על רשלנות באופן ניכר. הוא מגלה להם על מחלתו הנפשית של צ'אק. חברת הביטוח מחליטה להעלות את הפרמיות לכל הפירמה של HHM. הווארד מרגיש כי צ'אק מהווה מעמסה על החברה וגורם לו להתפטר מ-HHM . צ'אק חווה שיפור במצבו הרפואי ומבין כי מחלתו היא פסיכולוגית, אך לאחר מכן הוא חווה רגרסיה במחלתו, ובסופו של דבר מפיל בכוונה עששית גז על עיתונים ושורף את ביתו עליו.
אפילוג.
באפילוג המתרחש כשנתיים לאחר תום אירועי "שובר שורות", ג'ימי חומק מהרשויות הרודפות אותו בשל מעורבותו בעסקי הסמים הידועים לשמצה והמבוקשים למדי של וולטר וייט. הוא חי בזהות הבדויה "ג'ין", ועובד ברשת בתי הקפה "סינבון", זאת כפי שחזה שיקרה בשיחתו האחרונה עם וייט.
סקירה כללית של הסדרה.
פרקים.
העונה הרביעית.
העונה החמישית
הפקה.
ביולי 2012, העלה וינס גיליגאן את האפשרות להפיק פריקוול ל"שובר שורות", אשר יתמקד בדמותו של סול גודמן. באפריל 2013, אושר כי גיליגאן, יחד עם פיטר גולד, החל לפתח את הסדרה, וביולי של אותה שנה היא קיבלה "אור-ירוק". כמה חברות שידור הביעו עניין לשדר את הסדרה, בניהן "נטפליקס" ו-"FX", אך בסופו של דבר היא נרכשה בידי הרשת ששידרה את "שובר שורות", "AMC".
במקור, נשקל להפיק את הסדרה כקומדיה באורך של חצי שעה, אך בסופו של דבר הוחלט להפיק אותה כדרמה באורך של שלושת רבעי שעה. על כך, אמר בוב אודנקירק כי הסדרה היא "85% דרמה ו-15% קומדיה".
שלב הצילומים מתרחש, בדרך כלל, בקיצים, באלבקרקי, ניו מקסיקו.
ביולי 2021, כוכב הסדרה אודנקירק התמוטט על סט הצילומים של עונת הסיום והובהל לבית חולים. בהמשך אישר אודנקירק כי עבר התקף לב קל אשר טופל ללא ניתוח. לאחר מכן בעת ההמתנה להחלמתו, צולמו סצינות מהעונה בהן אודנקירק אינו משתתף. אודנקירק שב לצילומי העונה בספטמבר 2021. צילומי העונה הסתיימו לבסוף ב-9 בפברואר 2022, ולמחרת פורסם כי העונה תעלה לשידור ב-18 באפריל 2022.
ביקורות ורייטינג.
ביקורות.
"סמוך על סול" זכתה לביקורות חיוביות. באתר "Rotten Tomatoes" זכתה הסדרה לציון של 100%, בהתבסס על כ-60 ביקורות, ובאתר "Metacritic" זכתה הסדרה לציון של 78%, בהתבסס על כ-40 ביקורות.
רייטינג.
"סמוך על סול" נהנתה במשך כל פרקיה מרייטינג גבוה, אף יותר מסדרת המקור עליה היא מבוססת, "שובר שורות".
בפרק הראשון צפו כ-6,880,000 צופים, ובפרק סיום העונה הראשונה צפו כ-2,530,000 צופים. בממוצע בעונה הראשונה צפו כ-2,500,000 צופים בפרק, יותר מ"שובר שורות" שבמשך רוב עונותיה צפו בממוצע כ-1,900,000 צופים בפרק.
קישורים חיצוניים.
מידע וכתבות:
ביקורות:
חצי האי אתוס
קנדר (נהר)
קנדר (בגרמנית Kander) הוא נהר הזורם בשווייץ באורך 44 קילומטרים ומנקז שטח של 1,126 קמ"ר.
הנהר נחשב ליובל של נהר ארה והם מתמזגים ליד העיר תון.
הנהר זורם לאורך עמק קנדר (Kandertal) ועמק גסטר (Gastertal) עד לאגם תון.
ספורט.